বাংলাদেশ সরকার দেশহান চালানির সুবিধারকা স্থানীয় সরকার প্রসাশনর অধীনে দেশ হানরে ৮ গ বিভাগে খেইকরিসে। এর ৮গ বিভাগরেল ১২হান সিটি কর্পোরেশন হঙিসে। বিভাগর তলে ৬৪গ জিলা আসে বারো ৬৪গ জিলান ৬৪গ জিলা পরিষদ (বর্তমানে স্থগিত করিয়া থনা অসে) আসে। জিলার তলে ৪৮১গ উপজিলা বারো ৫৯৬গ থানা আসে অতান বারো উপজিলা পরিষদ বা থানা পরিষদ (বর্তমানে স্থগিত করিয়া থনা অসে) হঙিসে। উপজিলার তলে ৪,৪৯৮গ ইউনিয়ন আসে এতানো ইউনিয়ন পরিষদ হঙসে। ইউনিয়নর তলে ৫৯,২৯৯হান মৌজা আসে। হারি ইউনিয়নর অধীনে গাঙ থার গাঙনো গ্রাম সরকার (বর্তমানে স্থগিত করিয়া থনা অসে) হঙর। বাংলাদেশ ৮৭,৯২৮ হান গাঙ আসে বুলিয়া ধরানি অর। অতার বাদেউ খানি মানি উন্নত লয়ানো বা শহরল বা ইউনিয়নল ৩০৮হান পৌরসভা হঙিসে।